|  |  |
| --- | --- |
|  |  |
|  |  |

ANSØGNING TIL SENIORBOFÆLLESSKABET ’HAVTORN’,

NATURBYDELEN I RINGKØBING

**Bliv en del af seniorbofællesskabet Havtorn!**

Hvis du gerne vil bo i det nye seniorbofællesskab i Naturbydelen i Ringkøbing, skal du skrive en ansøgning. På baggrund af ansøgningerne inviterer Realdania By & Byg potentielle beboere til en samtale, og sammensætter herefter den første gruppe af beboere til bofællesskabet.

Hensigten er at give seniorbofællesskabet en bred og robust sammensætning for at sikre en god start og en god fremadrettet bæredygtighed. Kriterierne, som Realdania By & Byg vil gå ud fra, er aldersspredning, fordeling mellem køn, fordeling mellem singler og par, samt fordeling af persontyper, fx praktikeren, den aktive, den sociale osv. Fællesskabet har brug for alle.

De første spørgsmål i ansøgningsskemaet er almindelige baggrundsinformationer, mens de sidste spørgsmål handler om dit hverdagsliv og erfaringer med naboskab. Der er *ikke* nogle rigtige eller forkerte svar på spørgsmålene! Du skal blot besvare spørgsmålene på din egen måde, så Realdania By & Byg kan få et indtryk af dine ønsker til og forestillinger om seniorbofællesskabet.

Du finder spørgeskemaet på næste side.

**Praktisk information:**

Svarene kan skrives ind i dette word-dokument under hvert spørgsmål, eller kan nummereres som spørgsmålene, og skrives selvstændigt, enten digitalt eller på papir. Du er velkommen til at vedlægge et foto, men det er ikke et krav.

Hvis I som par ønsker at flytte i seniorbofællesskabet, skal I udfylde en fælles ansøgning. Dog skal I give hver jeres svar på den sidste gruppe af spørgsmål.

Ansøgningen kan sendes *digitalt* til info@realdaniabyogbyg.dk (mrk. ’SENIOR-ANSØGNING’ i emnefeltet) eller *med brev* i lukket kuvert til Realdania By & Byg A/S, Nørregade 29, 5000 Odense (mrk kuverten ’SENIOR-ANSØGNING’).

Realdania By & Byg læser samtlige ansøgninger, og vil løbende invitere udvalgte ansøgere til en samtale. Samtalerne kan afholdes på telefon/online eller i Odense, Århus eller Ringkøbing.

Har du spørgsmål til ansøgning og proces, kan du kontakte Realdania By & Byg på telefon 70 11 06 06, eller via email til info@realdaniabyogbyg.dk (mrk. ’SENIOR’ i emnefeltet).

**Spørgeskema**

1. Navn:
2. Alder:
3. Køn:
4. Nuværende boligform (ejerform, boligareal, faciliteter m.v.):
5. Telefonnummer:
6. E-mail:
7. Civilstand:
8. Beskæftigelse:
9. Ønsket bolig, 1. prioritet / evt. 2. prioritet:
10. Er der nogle mennesker udenfor din husstand, som har nøgle til dit hjem? Hvorfor/hvorfor ikke?
11. Fortæl om en situation hvor du bidrog til et godt naboskab
12. Fortæl om en situation hvor du oplevede, at en nabo trådte over dine grænser eller hvor du måske kom til at træde over en nabos grænse
13. Forestil dig at du har boet i seniorbofællesskabet i Naturbydelen i Ringkøbing i fem år. Hvordan har din hverdag ændret sig?
14. Fortæl til slut kort om dine interesser, personlige erfaringer og kvaliteter

Opfyldelsen af den ovenfor beskrevne hensigt omkring en bred og robust fordeling af beboerne i Seniorbofællesskabet er nødvendig for at Realdania By & Byg kan opfylde formålet med dette projekt. Dette kan kun lade sig gøre med de potentielle beboeres afgivelse af ovenstående oplysninger, og disse er derfor obligatoriske for at komme i betragtning til en bolig.

Alle oplysninger behandles strengt fortroligt, og slettes efter endt proces med dannelse af første beboergruppe, senest 31. december 2021.